डॉक सारांशित करण्यासाठी: योशिहिदे सुगा

71 वर्षीय योशिहिदे हे आबे यांचे निकटवर्तीय मानले जातात. आबे यांचीच ध्येयधोरणं ते पुढे कायम सुरू ठेवतील असा होरा आहे. 

सुगा यांना 534 पैकी 377 मतं मिळाली आणि त्यांची पंतप्रधानपदी निवड झाली. 

बुधवारी संसदेत मतदान होईल. मात्र सत्ताधारी पक्षाचं बहुमत लक्षात घेता योशिहिदे यांचं पंतप्रधानपदी विराजमान होणं औपचारिकता मानलं जात आहे. 

जपानमध्ये सार्वत्रिक निवडणुका पुढच्या वर्षी अर्थात सप्टेंबर 2021मध्ये होणार आहेत. 

कोण आहेत सुगा? 

स्ट्रॉबेरी उत्पादक शेतकऱ्याचा मुलगा असलेले सुगा हे राजकारणात प्रदीर्घ काळ वावरणाऱ्या कुटुंबीयांच्या तुलनेत वेगळे ठरतात. 

टोकियोमधल्या होसेई विद्यापीठातून पदवीचं शिक्षण घेतल्यानंतर सुगा यांनी लगेचच संसदीय निवडणुकीच्या प्रचाराचं काम हाती घेतलं. 

सुगा यांची निवड झाली तो क्षण

लिबरल डेमोक्रॅटिक पक्षाच्या खासदाराचे सचिव म्हणून त्यांनी काम केलं. त्यानंतर त्यांच्या राजकीय कारकीर्दीला खऱ्या अर्थाने सुरुवात झाली. 

1987 मध्ये त्यांची योकोहामा सिटी काऊन्सिलसाठी निवड झाली. 1996 मध्ये पहिल्यांदा जपानच्या संसदेत खासदार म्हणून निवडून गेले. 

2005 मध्ये तत्कालीन पंतप्रधान जुनिचिरो कोइजुमी यांच्या मंत्रिमंडळात अंतर्गत प्रकरणं आणि दूरसंचार खात्याचे ते वरिष्ठ उपमंत्री होते. 

शिंजो आबे यांनी सुगा यांना तीन कॅबिनेट पोस्ट देऊन वरिष्ठ मंत्रीपद दिलं. 2007 पर्यंत सुगा ही जबाबदारी हाताळत होते. 

शिंजो आबे यांच्याशी त्यांचे चांगले संबंध आहेत. 2012 मध्ये आबे पुन्हा पंतप्रधानपदी विराजमान झाल्यानंतर त्यांनी सुगा यांच्याकडे मुख्य कॅबिनेट सचिव हे पद सोपवलं.

गेल्या आठ वर्षात शिंजो यांचा उजवा हात असल्याप्रमाणे ते कार्यरत होते. दिवसातून दोनदा मीडिया ब्रीफिंगच्या निमित्ताने ते चर्चेत असत. जपानच्या जटिल नोकरशाहीच्या नियमनाची धुराही त्यांच्याच खांद्यावर होती. 

सुगा हे अंकल रिवा म्हणूनही प्रसिद्ध आहेत.

प्रशासनाचा चेहरा म्हणून सुगा यांची जपानमध्ये ओळख निर्माण झाली. सम्राट अकिहितो यांच्यानंतर 2019 मध्ये नव्या राजघराण्याचं नाव काय असावं याचा निर्णयही सुगा यांनी घेतला होता. नवे सम्राट नरुहितो यांच्या नेतृत्वाखालील राजघराण्याला सुगा यांनी रिवा असं नाव दिलं. रिवा याचा अर्थ सुंदर सद्भभाव.

सुगा यांनी यासंदर्भात घोषणा केली आणि यामुळे त्यांना 'अंकल रिवा' असं म्हटलं जाऊ लागलं. 

28 ऑगस्ट रोजी शिंजो आबे यांनी...\nडॉक सारख्याच भाषेत सारांश:
योशिहिदे सुगा जपानचे नवे पंतप्रधान असणार आहेत. प्रकृतीच्या कारणास्तव शिंजो आबे यांनी राजीनामा दिला होता. जपानमधील सत्ताधारी पक्षाने शिंजो यांच्या जागी योशिहिदे यांची निवड केली.